১৩০তম সংশোধনী বিল নিয়ে অমিত শাহকে আক্রমণ অভিষেকের!

ওয়েব ডেস্ক : কেন্দ্রীয় সরকারের ১৩০তম সংশোধনী বিল (130th Amendment Bill) নিয়ে সরব হলেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee)। বৃহস্পতিবার তৃণমূলের ছাত্র পরিষদ প্রতিষ্ঠা দিবসে এ নিয়ে কেন্দ্রীয় স্বরাষ্ট্রমন্ত্রী অমিত শাহকে (Amit Shah) আক্রমণ করলেন তৃণমূল সাংসদ।

বৃহস্পতিবার তৃণমূলের ছাত্র পরিষদের প্রতিষ্ঠা দিবসে অভিষেক বন্দ্যোপাধ্যায়(Abhishek Banerjee) বলেন, রাতের অন্ধকারে সংবিধান সংশোধনী বিল পাশ করিয়েছিল বিজেপি। ওরা ভেবেছিল, ভারতকে মৌরসিপাট্টা করে নিজেদের পৈতৃক সম্পত্তিতে পরিণত করবে।  বিলের প্রতিবাদে তৃণমূলের ২৮ জন সাংসদ ওয়েলে নেমে প্রতিবাদ করেছিলেন। এর ফলে অমিত শাহ সামনের সারিতে গিয়ে এই বিল ইন্ট্রোডিউস পর্যন্ত করতে পারেননি। ফলে পিছনের সারিতে গিয়ে এই বিল সম্পর্কে বলেছিলেন। এটাই তৃণমূলের ক্ষমতা। এর পরেই তিনি বলেন, আপনারা ২৯টা আসন দিয়েছেন। তবে ৪০টা আসন যদি দিতেন, তাহলে মুখ লুকিয়ে থাকতেন অমিত শাহ।

আরও খবর : “আমাদের বাংলাদেশি বলে ব্যঙ্গবিদ্রুপ…,” বিজেপিকে নিশানা অভিষেকের

অভিষেক আরও জানিয়েছেন, কোন বিল সামনে আনলে সরকারকে তার জবাবদিহিতা করতে হবে। এর পরেই প্রশ্ন তুলে বলেছেন, নোটবন্দির সময়ে কোনও জবাব দিয়েছে? লাইনে দাঁড়িয়ে এত লোক মারা গিয়েছেন তার জবাব কে দেবে ? কৃষি বিলের কারণে ৭১৬ জন কতৃষক আত্মহত্যা করেছেন, তার জবাব কে দেবে? বলে প্রশ্ন তুলেছেন তিনি। NRC-র ভয় দেখিয়ে সম্প্রীতি নষ্ট করতে চেয়েছিল বলে অভিযোগ করেছেন তিনি।

প্রসঙ্গত, গত ২০ অগাস্ট সংসদে ১৩০ তম সংশোধনী বিল (130th Amendment Bill) পেশ করেছেন স্বরাষ্ট্রমন্ত্রী অমিত শাহ (Amit Shah)। যা নিয়ে তীব্র বিতর্ক শুরু হয়েছে। এই বিল পেশের সময় সংসদে বিক্ষোভ দেখিয়েছিলেন বিরোধীরা। এমনকি কেন্দ্রীয় স্বরাষ্ট্রমন্ত্রীর দিকে কাগজ ছোড়েন তারা। প্রসঙ্গত, সেদিন সংসদে তিনটি বিল পাশ হয়েছিল। তিনটি বিল হল ১৩০ তম সংবিধান সংশোধনী বিল, কেন্দ্রশাসিত অঞ্চল প্রশাসনিক সংশোধনী বিল, ও জম্মু-কাশ্মীর পুনর্গঠন বিল, ২০২৫। এর মধ্যে সবথেকে গুরুত্বপূর্ণ বিল ছিল ১৩০ তম সংবিধান সংশোধনী বিল। যেখানে বলা হয়েছিল, প্রধানমন্ত্রী, মুখ্যমন্ত্রী বা অন্য কোনও মন্ত্রী যদি ফৌজদারি অপরাধে আটক বা গ্রেফতার হন বা টানা ৩০ দিন জেলবন্দি থাকেন। তাহলে ৩১ তম দিনে তাঁকে তার মন্ত্রিত্ব পদ ছাড়তে হবে। আর এই বিল নিয়েই তীব্র বিতর্ক শুরু হয়েছিল। সে নিয়েই বৃহস্পতিবার তৃণমূলের ছাত্র পরিষদের প্রতিষ্ঠা দিবসে এই বিল নিয়ে অমিত শাহকে আক্রমণ করলেন অভিষেক।

দেখুন অন্য খবর :